Pielikums Nr. 2
Ādažu novada domes
Pašvaldības mantas iznomāšanas
un atsavināšanas komisijas
2026. gada 2. septembra noteikumiem
Nr. ĀNP/1-7-14-1/26/12

NOMAKSAS PIRKUMA LĪGUMS Nr. JUR 2026-00/_______
[bookmark: _Hlk88570210]Ādažos, Ādažu novadā                                                                              2026. gada __. _____________
Ādažu novada pašvaldība (turpmāk – PĀRDEVĒJS), tās domes priekšsēdētāja Gata Miglāna personā, kurš rīkojas uz Ādažu novada pašvaldības nolikuma pamata, no vienas puses, un
Vārds Uzvārds / nosaukums (turpmāk – PIRCĒJS), no otras puses, 
[bookmark: _Hlk237510710]turpmāk tekstā kopā saukti “PUSES”, un atsevišķi “PUSE”, pamatojoties uz:
1) Publiskas personas mantas atsavināšanas likumu;
2) Ādažu novada pašvaldības domes 29.01.2026. lēmumu Nr. 10 “Par pašvaldības nekustamā īpašuma Alderu ielā 33, Baltezerā atsavināšanu”;
3) Ādažu novada pašvaldības domes 25.06.2026. lēmumu Nr. 238 “Par nosacītās cenas apstiprināšanu un izsoles rīkošanu nekustamajam īpašumam Alderu ielā 33, Baltezerā”;
4) Ādažu novada pašvaldības domes __.__.2026. lēmumu Nr. ___ “_____”,
bez viltus, maldības un spaidiem noslēdz savā starpā šādu līgumu (turpmāk – Līgums):
1. Līguma priekšmets
1.1. PĀRDEVĒJS pārdot uz nomaksu un PIRCĒJS pērk PĀRDEVĒJAM piederošu nekustamo īpašumu ar kadastra numuru 80440130412, kurš sastāv no garāžu ēkas Alderu iela 33, Baltezers, Ādažu pag., Ādažu nov., (kadastra apzīmējums 80440130412001, 889,7 m² platībā, kopā 31 garāžu telpu grupa (boksi)) un zemes vienības (kadastra apzīmējums 80440130412, platība 0,1908 ha). (turpmāk – Īpašums).
1.2. PĀRDEVĒJA īpašuma tiesība uz Īpašumu nostiprināta 22.05.2025. Rīgas rajona tiesas Ādažu pagasta zemesgrāmatas nodalījumā Nr. 100000430814.
1.3. PĀRDEVĒJS garantē, ka ir vienīgais Īpašuma īpašnieks un tam ir attiecīgas pilnvaras slēgt LĪGUMU.
1.4. PIRCĒJS pirms LĪGUMA parakstīšanas ir iepazinies ar zemes vienības robežām dabā, Īpašuma faktisko stāvokli un apņemas neizvirzīt pret PĀRDEVĒJU šajā sakarā nekādas pretenzijas. PĀRDEVĒJS neuzņemas atbildību par tam nezināmiem Īpašuma apslēptiem trūkumiem un par zemes vienības dabiskajām īpašībām. PĀRDEVĒJS neuzņemas atbildību par tādiem trūkumiem, kas attiecībā uz Īpašumu PIRCĒJAM pašam ir zināmi, vai vismaz nevarētu palikt viņam apslēpti, piegriežot visparastāko uzmanību un nepielietojot speciālas zināšanas.
1.5. Saskaņā ar Ādažu novada teritorijas plānojumu Īpašums atrodas vietējas nozīmes kultūrvēsturiskā teritorijā (TIN4).
1.6. Īpašumam Nekustamā īpašuma valsts kadastra informācijas sistēmas datos ir reģistrēti šādi apgrūtinājumi:
1.6.1. stingra režīma vides un dabas resursu aizsardzības aizsargjoslas teritorija ap pazemes ūdens ņemšanas vietu, platība 29 m2;
1.6.2. vides un dabas resursu ķīmiskās aizsargjoslas teritorija ap pazemes ūdens ņemšanas vietu, platība 1908 m2;
1.6.3. vides un dabas resursu bakterioloģiskās aizsargjoslas teritorija ap pazemes ūdens ņemšanas vietu, platība 29 m2;
1.6.4. ekspluatācijas aizsargjoslas teritorija ap ūdensvadu, kas atrodas dziļāk par 2 metriem, platība 27 m2;
1.6.5. ekspluatācijas aizsargjoslas teritorija gar elektrisko tīklu kabeļu līniju, platība 9 m2.
1.7. [bookmark: _Hlk237511342][bookmark: _Hlk237511545]Attiecībā uz Īpašumu Ādažu pagasta zemesgrāmatas nodalījumā Nr. 100000430814 ir reģistrēta lietu tiesība, kas apgrūtina nekustamo īpašumu. Zemesgrāmatā ir nostiprinātas Īpašuma noma tiesības līdz 31.12.2040. 
2. Pirkuma maksa un samaksas kārtība
2.1. Īpašuma pirkuma maksa ir ___________ EUR (____euro  un _____centi (turpmāk – pirkuma maksa)).
2.2. Pirkuma maksas samaksas kārtība:
2.2.1. pirmo iemaksu ________ EUR (____euro un___ centi) apmērā no pirkuma maksas PIRCĒJS samaksājis PĀRDEVĒJAM līdz LĪGUMA spēkā stāšanās dienai;
2.2.2. atlikušo pirkuma maksas daļu _____________EUR (___________euro un ____ centi) PIRCĒJS maksā 5 (piecu) gadu laikā, skaitot no LĪGUMA spēkā stāšanās dienas, katru mēneša maksājumu saskaņā ar pirkuma maksas nomaksas grafiku (2. pielikums) veicot līdz attiecīgā mēneša pēdējam datumam;
2.2.3. par atlikto maksājumu PIRCĒJS līdz nomaksas termiņa beigām maksā PĀRDEVĒJAM 6 % (sešus procentus) gadā no vēl nesamaksātās pirkuma maksas daļas, veicot procentu maksājumu reizi mēnesī saskaņā ar pirkuma nomaksas grafiku (2. pielikums).
2.3. Maksa par atlikto maksājumu tiek aprēķināta ar LĪGUMA spēkā stāšanās dienu.
2.4. PIRCĒJS ir tiesīgs veikt maksājumus pirms pirkuma nomaksas grafikā noteiktā termiņa.
2.5. Par LĪGUMĀ noteikto maksājumu termiņu kavējumu PIRCĒJS maksā nokavējuma procentus 0,1 % (nulle komats viena procenta) apmērā no kavētās maksājuma summas par katru nokavēto dienu.
2.6. Ja PIRCĒJAM ir no LĪGUMA izrietošu maksājumu parāds, tad viņa kārtējo maksājumu vispirms ieskaita vēl nenomaksātos procentos, pēc tam pirkuma maksas pamatparāda dzēšanai, un tad nokavējuma procentu un līgumsoda dzēšanai.
2.7. Maksājums tiek uzskatīts par veiktu dienā, kad maksāšanas līdzekļi ir saņemti LĪGUMĀ norādītajā PĀRDEVĒJA norēķinu kontā.
2.8. Visus maksājumus, kas izriet no LĪGUMA, PIRCĒJS veic LĪGUMĀ noteiktajos termiņos, pārskaitot attiecīgo naudas summu uz LĪGUMĀ norādīto PĀRDEVĒJA norēķinu kontu bez īpaša uzaicinājuma vai atgādinājuma.
3. Pircēja tiesības un pienākumi
3.1. PIRCĒJJS  iegūst valdījuma un lietošanas tiesības uz zemes vienību LĪGUMA spēkā stāšanās dienā. PIRCĒJAM ir pienākums uzturēt un lietot Īpašumu atbilstoši noteiktajam nekustamā īpašuma lietošanas mērķim. No LĪGUMA spēkā stāšanās dienas PIRCĒJS uzņemas visu risku par zaudējumiem pret trešajām personām, kas var rasties saistībā ar Īpašuma izmantošanu.
3.2. PIRCĒJAM ir zināms, ka viņam kā Īpašuma tiesiskajam valdītājam (lietotājam) viena mēneša laikā no LĪGUMA spēkā stāšanās dienas ir jāpiesakās Ādažu novada pašvaldībā kā nekustamā īpašuma nodokļa maksātājam. 
3.3. PIRCĒJS no LĪGUMA spēkā stāšanās dienas maksā visus ar zemes vienību saistītos nodokļus.
3.4. PIRCĒJS apņemas:
3.4.1. nodrošināt vides aizsardzības pasākumu ievērošanu Īpašumā atbilstoši vides aizsardzību reglamentējošo normatīvo aktu prasībām;
3.4.2. veicot Īpašuma ierīcību un apbūves uzturēšanu, ievērot spēkā esošos normatīvos aktus, kā arī Ādažu novada teritorijas plānojumu;
3.4.3. nodrošināt Īpašuma uzturēšanu kārtībā, sanitārā un ugunsdrošā stāvoklī;
3.4.4. saglabāt visus Īpašumā esošos inženiertehniskās apgādes tīklus un nodrošināt ekspluatācijas dienestu darbiniekiem iespēju brīvi piekļūt inženiertehniskās apgādes tīkliem.
3.5. Īpašuma tiesības uz Īpašumu pāriet PIRCĒJAM pēc visas pirkuma maksas samaksas un citu LĪGUMA nosacījumu izpildes.
3.6. PĀRDEVĒJS apņemas iesniegt PIRCĒJAM no PĀRDEVĒJA puses parakstītu nostiprinājuma lūgumu 1 (viena) mēneša laikā, skaitot no dienas, kad PIRCĒJS ir izpildījis LĪGUMA 2.2.2. un 2.2.3. apakšpunktā noteiktās saistības, kā arī samaksājis nokavējuma naudu, ja tāda aprēķināta.
3.7. PIRCĒJS apņemas 2 (divu) mēnešu laikā no LĪGUMA 3.6. punktā minētā nostiprinājuma lūguma saņemšanas iesniegt dokumentus Rīgas rajona tiesā (zemesgrāmatā), lai nostiprinātu īpašuma tiesības uz Īpašumu zemesgrāmatā uz sava vārda.
3.8. Par LĪGUMA 3.7. punktā noteiktā termiņa kavējumu PĀRDEVĒJS ir tiesīgs aprēķināt PIRCĒJAM līgumsodu 0,01 % (nulle komats nulle viena procenta) apmērā no pirkuma maksas par katru nokavēto dienu.
3.9. PIRCĒJS sedz visus izdevumus, kas saistīti ar nostiprinājuma lūguma sagatavošanu un īpašuma tiesību nostiprināšanu uz Īpašumu zemesgrāmatā.
4. Līguma atcelšana
4.1. PUSES var izbeigt LĪGUMU, savstarpēji par to vienojoties vai gadījumos, kādi paredzēti spēkā esošajos normatīvajos aktos, tajā skaitā, PĀRDEVĒJAM ir tiesības atkāpties no LĪGUMA, ja PIRCĒJS LĪGUMA 2.2.2. apakšpunktā noteiktajā termiņā neizpilda saistības.
4.2. Ja Līgums tiek izbeigts:
4.2.1. PIRCĒJS un PĀRDEVĒJS slēdz Īpašuma nomas līgumu atbilstoši spēkā esošajiem normatīvajiem aktiem;
4.2.2. PIRCĒJAM tiek atmaksāta saņemtā pirkuma maksas daļa, no kuras tiek ieturēti samaksātie procenti par atlikto maksājumu, atbilstoši LĪGUMAM aprēķinātie līgumsodi un nokavējuma naudas, atlīdzība par zemes vienības faktisko lietošanu no LĪGUMA noslēgšanas līdz LĪGUMA izbeigšanas dienai, kas aprēķināta atbilstoši spēkā esošajiem normatīvajiem aktiem, kā arī zaudējumu atlīdzība, ja PĀRDEVĒJAM tādi radušies sakarā ar LĪGUMA izbeigšanu. 
5. Līguma spēkā stāšanās un termiņš
5.1. LĪGUMS stājas spēkā tā noslēgšanas brīdī.
5.2. LĪGUMS ir spēkā līdz pilnīgai un pienācīgai saistību izpildei, vai līdz tā izbeigšanai normatīvajos aktos noteiktā kārtībā.
6. Pušu atbildība
PUSES ir savstarpēji atbildīgas par LĪGUMA saistību neizpildīšanu vai nepienācīgu pildīšanu un atlīdzina otrai PUSEI radušos zaudējumus. Katra PUSE attiecīgi ir atbildīga par zaudējumiem, kas nodarīti pašas vainas vai nolaidības dēļ.
7. Strīdu izšķiršanas kārtība
Visus strīdus, kas radušies saistībā ar LĪGUMU, ja tos nav izdevies PUSĒM izšķirt savstarpēji vienojoties sarunu ceļā 30 (trīsdesmit) dienu laikā, izskata Latvijas Republikas tiesā, ievērojot normatīvajos aktos noteikto kārtību.
8. Datu aizsardzība
8.1. PUSĒM ir tiesības apstrādāt no otra Līdzēja iegūtos fizisko personu datus tikai ar mērķi nodrošināt LĪGUMĀ noteikto saistību izpildi, kā arī LĪGUMA izpildes ietvaros iegūtos fizisko personu datus, ievērojot normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai, Eiropas Parlamenta un Padomes Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (vispārīgā datu aizsardzības regula) prasības.
8.2. PUSES ir atbildīgas par otra PUSES iesniegto personas datu aizsardzību atbilstoši normatīvo aktu prasībām. PUSES apņemas ievērot konfidencialitātes saistības attiecībā uz personas datiem.
8.3. PUSE, kura nodod otrai PUSEI fizisko personu datus, atbild par attiecīgo datu subjektu personas datu apstrādes tiesiskā pamata nodrošināšanu.
8.4. PUSES apņemas bez iepriekšējas saskaņošanas nenodot tālāk trešajām personām no otras PUSES  iegūtos fizisko personu datus, izņemto gadījumu, ja LĪGUMĀ ir noteikts citādi vai normatīvie akti paredz šādu datu nodošanu.
8.5. Izbeidzot LĪGUMU, PUSE, kura rīcībā ir otras PUSES konfidenciāla informācija, t.sk. fizisko personu dati, ir pienākums pēc PUSES pieprasījuma un/vai līgumattiecību izbeigšanas iznīcināt no otras PUSES  iegūtos datus, ja izbeidzas nepieciešamība tos apstrādāt LĪGUMA izpildei.
9. Nobeiguma noteikumi
9.1. Visas izmaiņas un papildinājumi LĪGUMĀ var tikt izdarīti tikai rakstveidā, PUSĒM savstarpēji vienojoties, un tie ir LĪGUMA neatņemama sastāvdaļa. 
9.2. Ja kāds no LĪGUMA noteikumiem zaudē spēku, tas neietekmē pārējo LĪGUMA noteikumu spēkā esamību.
9.3. Ja PUSE maina savus rekvizītus, tad par to rakstiski paziņo otrai PUSEI 1 (vienas) nedēļas laikā.
9.4. Atbildīgā persona no PĀRDEVĒJA puses, kas kontrolē LĪGUMA izpildes gaitu ir Centrālās pārvaldes Grāmatvedības nodaļas vadītāja Anita Snigireva, t. 28711695, anita.snigireva@adazunovads.lv.
9.5. LĪGUMS ir sastādīts uz 3 (trim) lapām kopā ar pielikumu un parakstīts 3 (trīs) eksemplāros, kuriem ir vienāds juridisks spēks. Viens eksemplārs paredzēts iesniegšanai Rīgas rajona tiesā (zemesgrāmatā), viens eksemplārs tiek nodots PIRCĒJAM, viens – PĀRDEVĒJAM.
9.6. LĪGUMAM ir divi pielikumi:
9.6.1. telpu grupas inventarizācijas lieta;
9.6.2. pirkuma maksas nomaksas grafiks.
Pušu rekvizīti un paraksti:

